ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 24**

**Тэма:** У парадку павелічэння, у парадку памяншэння

**Мэта:** плануецца, што ў канцы ўрока вучні будуць распазнаваць рады лікаў, якія размешчаны ў парадку павелічэння, у парадку памяншэння.

**Задачы:**

* пазнаёміць з паняццямі “у парадку павелічэння, у парадку памяншэння”;
* практыкаваць у складанні апавядання па прадметнай і схематычнай ілюстрацыі з выкарыстаннем колькасных дадзеных, паўтарыць састаў ліку 5;
* прывіваць інтарэс да матэматыкі.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Добры дзень, добры дзень!

Як я рада бачыць вас.

Адзін на аднаго паглядзелі,

І ціхенька ўсе селі.

**ІІ Актуалізацыя ведаў і навыкаў навучэнцаў.**

Гульня “Маўчанка”.

Настаўнік паказвае лік, а вучні з дапамогай картак паказваюць лік большы (меншы) на 1.

***Вусны лік***

1)“Упішы лікі”.

2)“Знайдзі памылку”.

2, 3, 1, 4, 5.

Вучням прапануецца размясціць лікі ў парадку лічэння. На партах выконваецца аналагічная работа. Потым вучням прапануецца памяняць парадак размяшчэння лікаў і размясціць іх у парадку, адваротным лічэнню (у парадку памяншэння).

**Настаўнік: Тэма нашага ўрока** - “У парадку павелічэння, у парадку памяншэння”. Будзем вучыцца распазнаваць рады лікаў, якія размешчаны ў парадку павелічэння, у парадку памяншэння.

**ІІІ Засваенне новых ведаў.**

С. 48 вучэбнага дапаможніка

Вучням тлумачыцца сэнс паняццяў “у парадку павелічэння, у парадку памяншэння”. Звяртаецца ўвага , што кожны наступны лік у радзе лікаў, размешчаных у “парадку павелічэння” большы за папярэдні, а ў “парадку памяншэння” – меншы за папярэдні.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1) с.48, №1

**4**

5

**1**

**4**

**5**

**3**

**4**

**3**

**2**

**4**

**3**

**5**

**2**

**1**

**3**

**1**

**2**

**3**

* У якіх выпадках правільна абазначаны тройкі лікаў, якія размешчаны ў

парадку павелічэння, у парадку памяншэння?

2)с.48, №2

Параўнанне лікаў у межах 5.

***Фізкультхвілінка***

Загудзеў паравоз “Ту – ту”

І вагончыкі павёз.

“Чу – чу – чу, чу – чу – чу”

Далёка іх укачу.

Паравоз крычыць: “Ду –ду,

Я іду, іду, іду”.

А колы стукаюць,

А колы кажуць:

“Так – так – так, так – так – так !”

*Рубрыка “Цікава ведаць”.*

Паравозы былі першымі транспартнымі сродкамі, якія перамяшчаліся па рэйках. Так, дзякуючы ім, з’явіўся чыгуначны транспарт. Для таго, каб паравоз перамяшчаўся па рэйках, неабходна было качагарам пастаянна дабаўляць паліва ў топку катла. Першыя паравозы рухаліся марудна. Сучасныя цягнікі намнога хучшэйшыя і выглядаюць інакш. Першую паравую павозку вынайшаў француз Нікаля Куньё ў 1769 годзе. Першая чыгуначная дарога была адкрыта ў Англіі.



3)с.49 **?**

Трэба вызначыць у якім цягніку нумары вагонаў размешчаны ў парадку павелічэння,а ў якім - у парадку памяншэння

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.27, №2

Заданне на павелічэнне колькасці на 1.

***Фізкультхвілінка для вачэй***

2)с.27, №1

Неабходна намаляваць фігуры ў адлюстраванні.

3)с.27, №3

Састаў ліку 5.

**VІ Замацаванне новых ведаў і спосабаў дзейнасці.**

На дошцы запісаны прыклады. Вучні рашаюць іх разам.

3 – 1 = (2) 4 + 1 =( 5) 4 – 3 = (1) 2 + 2 = (4) 5 – 2 = (3)

І Варыянт - адказы (карткі з лікамі) выкладваюць на партах у парадку павелічэння.

ІІ Варыянт - адказы (карткі з лікамі) выкладваюць на партах у парадку памяншэння.

**VІІ Падвядзенне вынікаў.**

**Настаўнік:** Як вы разумееце паняцці “у парадку павелічэння, у парадку памяншэння” ?

**12**

**3**

**2**

**4**

**5**

* Ці можна сказаць, што гэты рад лікаў размешчаны ў парадку памяншэння? Чаму? Што трэба выправіць, каб гэты рад лікаў быў размешчаны ў парадку памяншэння?

Аналагічная работа праводзіцца з радам лікаў раўмешчаных у парадку павелічэння.

**VІІІ Рэфлексія “Паравозік”.**

**1 2 3**



**1 вагончык** – адрозніваю рад лікаў у парадку павелічэння, памяншэння, магу размясціць лікі ў пэўным парадку;

**2 вагончык**  **-** трэба дапамога , каб размясціць лікі ў парадку павелічэння, памяншэння;

**3 вагончык** – не магу адрозніць рад лікаў ў парадку павелічэння, памяншэння.